ЦЕНТЪР ПО ЕВРОПЕЙСКО ОБУЧЕНИЕ 
семинари и обучения

На вниманието на служителите от :
„Личен състав”/”Персонал”/Човешки ресурси”/
„Счетоводство”/„Правен”



П О К А Н А 


за обучителен семинар на тема:




„Промени в трудовото законодателство, в сила от 2027 г.
Законови промени, касаещи изчисляването на трудовия стаж - как ще се придобива трудов стаж при непълно работно време. Сумирано изчисляване на работното време. 
Специална  закрила на работниците и служителите при уволнение, трудоустрояване.
Практически въпроси и дискусия относно прилагането на нормативната уредба и работата с Регистъра на заетостта - проблеми, казуси и възможни решения.”



27 ноември 2026 г. (6 учебни часа)


1. Присъствено – в гр. София, Рамада София хотел   бул. „Мария Луиза” № 131;

2. Онлайн, чрез ZOOM.

Моля, при регистрацията Ви за семинара, в полето „Коментар“, отбележете КАК ще участвате в семинара - присъствено или онлайн!

Л Е К Т О Р :


ТЕОДОРА ДИЧЕВА - юрист, експерт по трудово право, лектор по Кодекса на труда, дългогодишен директор на дирекция „Правна“ в „Главна инспекция по труда“ в периода 2008 - 2019 г.



ПРОГРАМА НА СЕМИНАРА

27 ноември 2026 г. (петък)

8,45 - 9,00 	Регистрация на участниците.

9,00 - 14,00    I. Новата концепция за изчисляване на трудовия стаж след изменението на чл. 355 от
Кодекса на труда:
Нови правила за изчисляване на трудовия стаж. Трудов стаж при непълно работно време, при работа по повече от един трудов договор и при сумирано изчисляване на работното време. Практически последици от преминаването към отчитане на трудовия стаж в часове.
Други промени в Кодекса на труда и подзаконовата нормативна уредба, приети до момента на провеждане на семинара (в случай, че има такива).
II. Видове трудови договори по Кодекса на труда и предстоящи промени във връзка с работата през цифрови трудови платформи:
Видове трудови договори, уредени в действащия Кодекс на труда - приложно поле и практически особености. Нови форми на заетост и очаквани изменения на трудовото законодателство във връзка с транспонирането на Директива (ЕС) 2024/2831 относно подобряването на условията на труд при работа през платформа.
[bookmark: _Hlk242519234]III.  Сумирано изчисляване на работното време: 
1. Въвеждане на сменен режим на работа при установено подневно или сумирано отчитане на работното време. Предимства и ограничения от въвеждане на сумирано отчитане на работното време. Максимална продължителност на работната смяна и на работната седмица при установено сумирано изчисляване на работното време.
2. Как се въвежда сумирано изчисляване на работното време - стъпки, възможности, права и задължения на работодателя. Как се документира въвеждането на сумирано изчисляване на работното време и какво се вписва в правилника за вътрешния трудов ред.
3. Изготвяне на графиците за работа и нормиране на труда: възможно ли е нормиране на извънреден труд в предварителния график? Кога се преизчисляват нощните часове в дневни при нормиране на работното време. Задължително осигуряване на междудневна и седмична почивка и на почивка или време за хранене. 
4. Ред за запознаване на работниците и служителите с предварителните графици за сумирано изчисляване на работното време.
5. Какво се случва, когато отработените от работника или служителя часове, в края на отчетния период, са повече или по-малко от нормата на продължителност на работното време.
6. Ползване на отпуск в работни и календарни дни при въведено сумирано отчитане на работното време.
7. Извънреден труд при сумирано отчитане на работното време - кога се отчита извънредния труд.  


IV. Специална закрила на работниците и служителите при уволнение. 
Трудоустрояване - задължения на работодателите и практически проблеми:
1. Предварителна закрила при уволнение по чл. 333 от Кодекса на труда. Категории защитени работници и служители - трудоустроени лица, работници и служители, страдащи от заболяванията по Наредба № 5 от 1987 г., майки на деца до 3-годишна възраст и други защитени категории. Основания за уволнение, при които се изисква предварително разрешение от Инспекцията по труда. Задължения на работодателя, необходими документи, процедура и срокове за получаване на разрешение. Последици при неспазване на закрилата.
2. Специална закрила при уволнение на бременни работнички и служителки и на работнички и служителки в напреднал етап на лечение инвитро. Приложими основания за прекратяване на трудовото правоотношение, ограничения и изисквания към работодателя. Особености на закрилата при ползване на отпуск поради бременност, раждане и осиновяване.
3. Трудоустрояване на работници и служители по предписание на здравните органи. Задължителен характер на предписанието за трудоустрояване, независимо от числеността на персонала и наличието на предварително определени работни места за трудоустроени лица. Задължения и възможности на работодателя при липса на подходяща работа, срокове за изпълнение на предписанието и правни последици при неизпълнение. Възможности за прекратяване на трудовото правоотношение при невъзможност за трудоустрояване.
V. Практически въпроси и дискусия относно прилагането на нормативната уредба и работата с Регистъра на заетостта - проблеми, казуси и възможни решения.
В рамките на дискусията участниците ще имат възможност да поставят конкретни въпроси, да споделят практически казуси и затруднения, възникнали при работата им с Регистъра на заетостта. Ще бъдат обсъдени възможните подходи за разрешаване на проблемите, включително при подаването, коригирането и заличаването на електронни трудови и служебни записи на трудовия стаж в години, месеци, дни и часове.

Въпроси и отговори по темите от семинара.

Лектор: Теодора Дичева

9.00 - 10.30 ч. Лекция (90 мин.)
10.30 ч. - 10.45 ч. Почивка
10.45 - 12.15 ч. Лекция (90 мин.)
12.15 - 12.30 ч. Почивка  
12.30 - 14.00 ч. Лекция (90 мин.)







0899/270 901; www.seminaribg.com



